

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL DETALIOJO PLANO, KURIO TPDR REGISTRACIJOS TPD NR. T0074097,**

**KOREGAVIMO**

2023 m. ........................ d. Nr. A-........

Šiauliai

 Vadovaudamasis Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtintu Pasiūlymų teikimo dėl teritorijų planavimo proceso inicijavimo tvarkos aprašu, Lietuvos Respublikos teritorijų planavimo įstatymo 6 straipsnio 3 dalimi, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 312, 316, 319 punktais ir 318.1 papunkčiu bei atsižvelgdamas į prašymą, registruotą Šiaulių miesto savivaldybės administracijoje 2023-03-21 (registracijos Nr. GP-244):

 1. N u s p r e n d ž i u pradėti Šiaulių rajono savivaldybės administracijos direktoriaus 2014 m. lapkričio 19 d. įsakymu Nr. A-1377 patvirtinto detaliojo plano, kurio TPDR registracijos TPD Nr. T0074097 (toliau – Detalusis planas), koregavimo procedūrą anksčiau suplanuotos teritorijos dalyje (sklypuose Danės g. 15, 17 ir sklype, kurio unikalus Nr. 4400-4451-1700, Žaliūkių kaime) teritorijų planavimo proceso inicijavimo pagrindu.

 2. N u s t a t a u, kad Detaliojo plano koregavimo tikslai:

 2.1. žemės sklypo naudojimo būdo keitimas;

 2.2. žemės sklypų sujungimas;

 2.3. žemės sklypo padalijimas;

 2.4. žemės sklypų tvarkymo ir naudojimo reglamentų nustatymas, vadovaujantis galiojančių teisės aktų reikalavimais ir Šiaulių rajono bendrojo plano sprendiniais.

 3. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

 Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis